*Վիքիպեդիայում կան հոդվածներ Գևորգյան ազգանունով այլ մարդկանց մասին։*

**Մարիաննա Նորայրի Գևորգյան** (նոյեմբերի 5, 1986(1986-11-05), Երևան, Հայկական ԽՍՀ, ԽՍՀՄ), հայ երաժիշտ, մենակատար քանոնահար, հանրապետական ու միջազգային մրցույթ-փառատոների առաջին կարգի դափնեկիր, ոսկե մեդալակիր,համաշխարհային մրցույթի գլխավոր մրցանակակիր։

Կենսագրություն
--------------

Ծնվել է 1986 թվականի նոյեմբերի 5-ին Երևանում։ 1993 թվականին սովորել է Արամայիս Երզնկյանի անվան թիվ 118 միջնակարգ դպրոցը։ 2003 թվականին ավարտել է Հենրիկ Խաչատրյանի անվան թիվ 199 դպրոց-վարժարանը։ 2000 թվականին ավարտել է Երևանի Ավետ Գաբրիելյանի անվան թիվ 12 երաժշտական դպրոցի քանոնի բաժինը։ 2003 թվականին ավարտել է Ալեքսանդր Սպենդիարյանի անվան երաժշտական դպրոցի քանոնի բաժինը։ 2004-2009 թվականներին ուսանել և ավարտել է Երևանի Կոմիտասի անվան պետական կոնսերվատորիան գերազանց, շնորհվել է բակալավրի աստիճան «Գործիքային կատարողականություն» քանոն մասնագիտությամբ, ուսանելով՝ ՀՀ ժողովրդական արտիստ Հասմիկ Լեյլոյանի դասարանում։ 2009-2010 թվականներին շնորհվել է երաժշտական արվեստի մագիստրոսի աստիճան «Գործիքային կատարողականություն» քանոն մասնագիտությամբ, ուսանելով՝ պրոֆեսոր Ալվարդ Միրզոյանի դասարան։ 2010-2012 թվականներին ավարտել ԵՊԿ-ի «Կատարողական և ստեղծագործական բարձրագույն վարպետություն» լրացուցիչ կրթության լրիվ դասընթացը քանոն մասնագիտությամբ։

Գործունեություն
---------------

1995-2001 թվականներին նվագել է մանկական ֆիլհարմոնիայի ժողովրդական գործիքների նվագախմբում։ 2001-2003 թվականներին նվագել է «Արմեն Ակոբ», այնուհետև Հայէլեկտրո ԲԲԸ «Փարվանա» ժող գործիքների նվագախմբում (գեղ․ ղեկավար ու դիրիժոր Ռուբեն Նիկողոսյան, Հրաչյա Մուրադյան)։ 2002 թվականին համերգային ծրագրերով հանդես է եկել ՀՀ բոլոր մարզերում, խմբով թողարկել ձայնասկավառակներ և տեսահոլովակներ։ 2005 թվականին Նորքի տուն ինտերնատում հանդես է եկել հատուկ պրեմիերայով՝ այնտեղի բնակիչ Ռ․ Պետրոսյանի, «Երգ սիրո մասին» ստեղծագործությամբ։ 2009 թվականին մասնակցել է Ազգային նվագարանների և ժողովրդական երգի անհատ կատարողների հանրապետական երրորդ մրցույթին նվիրված Կոմիտասի ծննդյան 140-ամյակին և արժանացել է առաջին մրցանակի։ 2010 թվականին մասնակցել է Երաժիշտ-կատարողների «Վերածնունդ» միջազգային երկրորդ մրցույթ- փառատոն` նվիրված հայոց ցեղասպանության 95-րդ տարելիցին, արժանացել է երկրորդ կարգի դափնեկրի և արծաթե մեդալի։ 2011 թվականին մասնակցել է Երաժիշտ-կատարողների «Վերածնունդ» միջազգային երրորդ մրցույթ-փառատոնին` նվիրված Հայաստանի Հանրապետության անկախության 20-րդ տարեդարձին, պարգևատրվել է առաջին կարգի դափնեկրով և ոսկե մեդալով։ 2011 թվականին մենահամերգ է ունեցել Նարեկացի Արվեստի միությունում։ 2012 թվականին ՀՀ Սահմանադրության օրվան նվիրված համերգ է տվել Առնո Բաբաջանյան համերգասրահում։ 2012 թվականից աշխատում է Կոմիտասի անվան Կամերային երաժշտության տուն, «Տաղարան» հնագույն երաժշտության համույթում (գեղ․ ղեկավար ու դիրիժոր Հայաստանի մշակույթի վաստակավոր գործիչ՝ Սեդրակ Երկանյան), մենակատար քանոնահարուհի։ 2016 թվականին մենահամերգ է ունեցել «Նվիրում» Խաչատուր Ավետիսյանի 90–ամյա հոբելյանին Կոմիտասի անվան Կամերային երաժշտության տուն, «Տաղարան» հնագույն երաժշտության համույթի նվագակցությամբ Նա ներկայացրել է նաև մի շարք դասական բարդ երկերի մշակումներ՝ ցուցադրելով քանոնի լայն հնարավորությունները՝ կատարելով բազմաթիվ պրեմիերաներ։ 2016 թվականին Պրեմիերայի ներկայացում, կոմպոզիտոր՝ Վարդան Աճեմյան։ 2017 թվականին Երեք մեծ պրեմիերաների ներկայացում, կոմպոզիտոր՝ Երվանդ Երկանյան։ 2018 թվականին Արցախ Ստեփանակերտի Սայաթ-Նովայի երաժշտական քոլեջում մենահամերգ է ունեցել դաշնամուրի նվագակցությամբ (դաշնակահար Հայաստանի Վաստակավոր գործիչ Սեդրակ Երկանյան)։ 2019 թվականին բարեգործական մենահամերգ է ունեցել Աբովյանի կանանց քրեակատարողական հիմնարկում նկարիչ Աշոտ Թադևոսյանի հետ։ 2019 թվականին մենահամերգ է ունեցել Արզնի առողջարանային համալիրում (դաշնակահար Մարի Մինասյան)։ 2019 թվականին հանդես եկել բարեգործական մենահամերգ թիվ 161 մանկապարտեզում։

2020 թվականին World Folk Vision global cultural initiative-ի գլխավոր մրցանակակիր, «Աշխարհի ժողովուրդների երաժշտություն» անվանակարգում։

2021 թ Խաչատուր Ավետիսյանի ծննդյան 95-ամյա հոբելյանին նվիրված մենահամերգ է տվել«Տաղարան» հնագույն երաժշտության համույթի մասնակցությամբ։

2021 և 2022 թվակններին սահմանել է Դյուցազնագրքի կրկնակի ռեկորդ։

2022 թվականի հունվարի 19-ին մասնակցել է Ռուբեն Ալթունյանի հիշատակին նվիրված համերգին։

2022 թվականին մասնակցել է Ֆրանսիայում և Գերմանիայում կայացած ՅՈՒՆԵՍԿՕ-ի եվրոպական ասոցիացիայի կողմից կազմակերպված միջազգային մրցույթ-փառատոնին՝ զբաղեցնելով առաջին հորիզոնականները՝ գործիքային և կատարողական արվեստ անվանակարգերում։

2022 թվականին Էջմիածնի քաղաքապետարանի դահլիճում կայացել է նրա «Անմահության խորհրդով» խորագրով մենահամերգը՝ նվիրված Արցախյան պատերազմների զոհերի հիշատակին։

2023 թվականի մայիսին մասնակցել է Կոմիտասի անվան կամերային երաժշտության տանը տեղի ունեցած պրեմիերային, որը տեղի է ունեցել ազգությամբ տաջիկ կոմպոզիտոր Տոլիբխոն Շախիդիի (Արամ Խաչատրյանի սան) կոնչերտո գռոսո քանոնի ջութակի ու կամերային նվագախմբի մասնակցությամբ։

2023 թվականին մենահամերգ է ունեցել Հնդկաստանի Կերալա նահանգի Կոչի քաղաքում՝ հնդիկ երաժիշտների մասնակցությամբ բացառապես հայկական ծրագրով։

2023 թվականին հայկական ծրագրով մենահամերգ է ունեցելՀնդկաստանի Տրիվանդրում քաղաքում՝ հնդիկ երաժիշտների նվագակցությամբ։

Ծանոթագրություններ
------------------

1. ↑  «Armenian National Music». *anmmedia.am*. Վերցված է 2023 թ․ նոյեմբերի 6-ին.
2. ↑  «Քանոնը մնում է ազգային նվագարանների թագուհին. Մարիաննա Գևորգյան».
3. ↑  ««Հուրախություն ինձ ստացա երեք արժեքավոր ստեղծագործություն». քանոնահարուհի». *iravunk.com*. Արխիվացված է օրիգինալից 2018 թ․ հունվարի 2-ին. Վերցված է 2020 թ․ հուլիսի 8-ին.
4. ↑  «World Folk Vision 2020».
5. ↑  «Հայ քանոնահարուհին World Folk Vision global cultural initiative-ի գլխավոր մրցանակակիրն է».
6. ↑  ««Հաճելի է տոնը հանդիսատեսի հետ «կիսելը»».
7. ↑  «Տաղանդավոր հայուհին 115 երկրի 3950 մասնակցների մեջ հաղթել է համաշխարհային մրցույթում». *NewInfo*. Վերցված է 2023 թ․ հոկտեմբերի 23-ին.
8. ↑  ԿԳՄՍՆ, ՀՀ. «Քանոնահար Մարիաննա Գևորգյանը և Կամերային նվագախումբը հանդես կգան Ռուբեն Ալթունյանի հիշատակին նվիրված համերգով». *ՀՀ ԿԳՄՍՆ* (ամհարերեն). Վերցված է 2023 թ․ հոկտեմբերի 23-ին.
9. ↑  «Քանոնահար Մարիաննա Գևորգյանը միանգամից երկու հաղթական դափնի է բերել Հայաստանին». *armenpress.am*. Վերցված է 2023 թ․ հոկտեմբերի 23-ին.
10. ↑  «Էջմիածնում` «Անմահության խորհրդով» Ամբողջական հոդվածը կարող եք կարդալ այս հասցեով՝ https://www.aravot.am/2022/04/06/1258000/ © 1998 - 2023 Առավոտ – Լուրեր Հայաստանից». Վերցված է 2023 թ․ նոյեմբերի 6-ին. `{{cite web}}`: External link in ``|title=`` (օգնություն)
11. ↑  ««Հիշի՛ր, դու պետք է ստեղծագործես քո ազգային դիմագծով». ՄԱՐԻԱՆՆԱ ԳԵՎՈՐԳՅԱՆ». *iravunk.com*. Վերցված է 2023 թ․ նոյեմբերի 6-ին.
12. ↑  «Մարիաննա Գեւորգյանը՝ հնդկական անակնկալի եւ տաջիկ կոմպոզիտորի պրեմիերայի մասին». Վերցված է 2023 թ․ նոյեմբերի 6-ին.
13. ↑  «Քանոնահարուհի Մարիաննա Գևորգյանը Հնդկաստանում հնչեցրել է հայ հեղինակների գործերն ու խոսել Հայաստանի մասին». *armenpress.am*. Վերցված է 2023 թ․ նոյեմբերի 6-ին.

Արտաքին հղումներ
----------------

* Marianna Gevorgyan in Sound Cloud

Տես նաև
-------

* Քանոն (երաժշտական գործիք)